SALAAM ALEIKUM
Rakkaat katsojat, rauha teille kaikille. Tervetuloa ohjelmamme pariin.
Tervehdys salaam aleikum, "rauha teille kaikille", -
on samalla vanha sekä uusi.
Se on tervehdys Jumalalta enkeleille ja profeetoilta Jumalan kansalle.
Se tarkoittaa rauhaa sisällämme, keskellämme ja sydämissämme.
Toivotan teille ymmärryksen ylittävää rauhaa sydämiinne ja koteihinne.
Muuttakoon se koko elämänne.
Kuten viime jaksossa näitte, olemme matkalla rabbin kanssa.
Jeesus kohtasi hänet ja muutti hänen elämänsä.
Jatkamme tätä ihmeellistä matkaa ja näemme, -
kuinka Jumala muutti monia asioita hänen elämässään.
Kutsumme sinut mukaamme tähän jaksoon. Rauha olkoon kanssasi.
Rabbi Jason, on ilo pitää sinua jälleen vieraanamme.
Minulla on ollut kunnia saada tutustua sinuun.
Koen samoin. - Salaam aleikum, kuten arabiaksi sanotaan.
Viime jaksossa kuulimme vaelluksestasi, -
tai pikemminkin Herran matkanteosta sinun kanssasi.
Kerroit meille päätöksestä, -
jonka teit messiaanisen seurakunnan tilaisuudessa.
Otit silloin konkreettisen askeleen Jeesuksen puoleen.
Rohkaisit myös kuulijoita tutustumaan Häneen.
Syvennymme jälleen tarinaasi. Mitä teit päätöksesi jälkeen?
Mainitsit mm. lukeneesi paljon Raa- mattua, varsinkin Uutta testamenttia.
Kerrotko meille tästä lisää, samoin siitä, miten perheesi suhtautui.
- Halusin todella oppia tuntemaan Jumalaa ja palvella Häntä.
Päädyin opiskelemaan erään raamattukoulun tarjoamaan -
messiaanisen juutalaisuuden opinto-ohjelmaan.
Pääsin perehtymään syvällisesti Raamattuun, teologiaan -
ja siihen, miten Vanha ja Uusi testamentti kytkeytyvät yhteen.
Opintojeni loppuvaiheessa tapasin ensimmäisen kerran myös vaimoni.
Kävimme samaa kurssia. Osallistuim- me myös samoihin kesäopintoihin.
Näin tutustuimme toisiimme. Hänen nimensä on Stephanie.
Myös hän on juutalainen, joka seuraa Jeshuaa.
Teillä on samanlainen tausta.
Kyllä. Taustojemme samankaltaisuus yhdisti meidät.
Onko teillä lapsia? - Meillä on kaksi ihanaa poikaa.
Meillä on 10-vuotias Avi-niminen poika.
Toinen poikamme on 7,5-vuotias ja hänen nimensä on Judah.
- Mitä nämä nimet merkitsevät?
Avin koko nimi on Aviel. Se tarkoittaa "Jumala on isäni".
Aviel on raamatullinen nimi.
Judah tulee heprean Jehuda-nimestä, joka tarkoittaa "ylistää Jumalaa".
Nimethän itse asiassa kuvastavat elämäämme.
Toivottavasti ehdimme keskustella tästäkin aiheesta.
Nimet liittyvät identiteettiimme ja kohtaloomme.
Jason taas tarkoittaa parantajaa. - Tuleeko sekin hepreasta?
Sen alkuperä on itse asiassa kreikan kielessä.
Mutta hepreankielinen nimeni on Jehoshua, "vapauttaja".
Ja nythän tunnet itsekin Hänet, Vapahtajan. - Juuri niin.
Matkasi siis jatkui, ja Jumala avasi sinulle tien palvelutehtäviin.
Millaiset asiat syvensivät hengellistä elämääsi?
Kandidaatintutkintoa varten opiskelin Raamattua, teologiaa -
sekä juutalaisuuden ja messiaanisen juutalaisuuden opintoja.
Maisterintutkintoon opiskelin -
teologiaa, heprean kieltä, Raamattua ja kulttuurienvälisiä opintoja.
Sitten päädyimme Kaliforniaan.
Kaliforniassa sain kutsun erääseen konferenssiin.
Tuossa konferenssissa eräs puhuja mainitsi, -
miten jokainen voi ensinnäkin kokea Jeshuan sydämessään.
Mutta sen lisäksi jokainen voi myös kokea, -
miten Jumalan läsnäolo ja voima elämässämme -
voi muuttaa meidän kauttamme myös muita yliluonnollisesti.
Eräs opettaja rukoili puolestani konferenssissa.
Tunsin, miten Jumala puhui minulle: -
"Jason, älä tyydy pelkästään hurskauteen, josta puuttuu voima."
Se todella kolahti.
Ymmärsin, että ihminen voi tehdä hyviä ja oikeita asioita, -
jotka lisäksi näyttävät päällepäin hengellisiltä teoilta.
Mutta silti ihmiseltä voi puuttua Jumalan voima.
Tarkoitat ilmeisesti sitä, että monet elävät elämäänsä kristillisesti, -
käymällä kirkossa ja niin edelleen, ja tyytyvät siihen.
He tavallaan suorittavat hengellisiä ja uskonnollisia tekoja.
Me kristityt voimme siis erehtyä tällä tavalla.
Vaara on siinä, jos tyydymme elä- mään hyvää elämää hyvinä ihmisinä.
Jeesuksesta sanotaan, että Hän teki tekoja, jotka olivat hyviä.
Hän paransi sairaita, kaikenlaisia sairauksia. Hän kosketti ihmisiä.
Tällaista minäkin haluan. Jos mietin sitä, miten Jeesus eli...
Jos todella rakastan Jumalaa ja rakastan Jeshuaa Messiasta, -
haluan elää kuten Hänkin eli.
Hän ei vain sanonut mukavia asioita ihmisille -
ja sitten jättänyt heitä kärsimyksiinsä ja kipuihinsa.
Kun Jeesus rukoili ihmisten puolesta, -
näiden elämässä tapahtui. Sairaat paranivat ja ihmiset eheytyivät.
Ajattelin, että jos kerran opetus- lapsetkin tekivät sellaisia tekoja, -
ja kun on myös luvattu, että me voimme tehdä suurempiakin tekoja, -
niin sellaista minäkin haluan elämääni.
Kehotat siis, ettemme tyytyisi vain -
elämään normaalia kristillistä elämää ja jatkamaan tavalliseen tapaan.
Sitä juuri tarkoitan. Mutta surullinen totuus on, -
että se, mistä on tullut normaalia, ei ole normaalia. - Mitä tarkoitat?
Uskonelämämme on jo kauan ollut ponnetonta.
Emme odota Jumalan ilmestyvän ja toimivan.
Mutta se ei ole raamatullista uskoa. Mooseksen ajoista -
aina Jeesuksen opetuslapsiin ja Uuden testamentin aikoihin asti -
normaali uskonelämä tarkoitti sitä, -
että rukoiltiin ihmisten puolesta ja nähtiin Jumalan parantavan sairaita.
Oli normaalia nähdä Jumalan muuttavan ihmisiä.
Me taas olemme eläneet epänormaalia elämää niin kauan, -
että on normaalia olla epänormaali. Sitähän Jumala ei tarkoittanut.
Mikä auttoi sinua ymmärtämään tämän totuuden?
Oliko se konferenssissa saamasi opetus?
Useampi asia vaikutti siihen. Luulen, että tuossa konferenssissa -
minulle avautui paremmin muun muassa seuraava asia.
Juutalaisessa ajattelussa ja Raamatussa -
on kaksi Messiasta koskevaa näkökohtaa.
Yksi näistä on ajatus Messiaasta Joosefin poikana.
Hän on Messias, joka kärsii ja torjutaan, -
jotta me saisimme anteeksi ja paran- tuisimme. Jesaja 53 puhuu tästä.
Toinen näkökulma on ajatus Messiaasta Daavidin poikana.
Joosefin poika, Mashiach ben Josef, on ikään kuin Jumalan karitsa.
Hänet ristiinnaulitaan, ja hän kuolee pääsiäisen uhrikaritsana.
Toinen hänen pääasiallisista nimistään Raamatussa on -
Daavidin poika, Mashiach ben David.
Kuten sokea mies Jerikossa huusi: "Daavidin poika, armahda minua."
Daavidin poika on leijona: Hän on soturi, voittaja.
Tajusin tuolloin ymmärtäneeni jossain määrin sen, -
että me olemme osallisia Herran kärsimyksistä, mutta en sitä, -
että olemme täysin osallisia myös Hänen ylösnousemuksensa voimasta.
Sama henki, joka herätti Messiaan kuolleista, elää meissäkin, -
jos uskomme Jeshuaan, Messiaaseen.
Se tarkoittaa, että me kykenemme tekemään suuriakin tekoja.
Messias ei ainoastaan julistanut sanomaa Jumalan valtakunnasta.
Hän myös teki Jumalan valtakunnan tekoja -
ja näki Jumalan toimivan ihmisten elämässä.
Tämä ajatus alkoi vahvistua minussa. Koin Jumalan sanovan: -
"Jos rukoilet sairaiden puolesta, näet heidän paranevan.
Jos rukoilet kärsivien puolesta, -
näet heidän elämänsä muuttuvan ja eheytyvän."
Monia ihmeitä on tapahtunut. - Lopussa voisit rukoilla vielä, -
että Jumala parantaisi, koskettaisi ja muuttaisi monien sydämiä.
Tämä muutos, joka sinussa tapahtui, vei sinut hengellisesti uudelle tasolle.
Otit Jeesuksen elämän ja sanat tosissasi ja laitoit ne myös käytäntöön.
Kuten olen jo muutaman kerran todennutkin, -
se, että olemme täällä yhdessä, on ihme.
Jumala muuttaa ihmisiä ja opettaa heitä rakastamaan uudella tavalla.
Hän opastaa meitä hyväksymään toisemme.
Kysyn sinulta juutalaisena henkilönä jotakin henkilökohtaista.
Lähi-idässähän juutalaisia vihataan paljon. Puhumme tästä myöhemmin.
Olet kuitenkin toistuvasti puhunut siitä, -
että rakastat meitä ja haluat olla kanssamme.
Sanotko näin vain siksi, että olet niin mukava?
Herra todella muutti sydämeni, ja sillä on ollut suuri merkitys.
Jeshua sanoi, että teidät tunnetaan keskinäisestä rakkaudestanne.
Yksi hänen viimeisimpiä rukouksiaan -
oli Joh. 17, "jotta he olisivat yhtä, niin kuin me olemme yhtä".
Hänen viimeinen rukouksensa koski siis ykseyttä -
juutalaisten opetuslasten ja muiden uskovien välillä.
Meidän uskostamme tulee täydellistä, kun olemme yhtä.
Näin maailma tulee tuntemaan Messiaan, Jeshuan.
Jumala alkoi vaikuttaa sydämessäni tässä asiassa. Ymmärsin, -
että jos Jeesus on Messias, joka tuo anteeksiannon ja sovinnon, -
niin kipeimmin sovintoa ja anteeksiantoa tarvitaan -
Abrahamin lasten eli Iisakin ja Ishmaelin jälkeläisten välillä.
Jos meistä voi tulla yhtä Messiaassa, -
mikä olisikaan suurempi osoitus Jumalan rakkaudesta.
Uskon, että Jumala haluaa tämän perhekunnan palaavan yhteen.
Se muuttaisi meidät, ja se muuttaisi maailman. Ja Jumala saisi kunnian.
Ajatteletko, että paholainen, saatana, pelkää sitä, -
että ihmiset löytävät keskinäisen yhteyden?
Ehdottomasti. Kun meistä tulee yhtä, -
meistä tulee pysäyttämätön, globaalin muutoksen tuova voimatekijä.
Eräs tapaus todella herätti minut ymmärtämään tämän asian tärkeyden.
Olin puhumassa eräässä tapahtumassa.
Eräs libanonilainen veli piti siellä puheenvuoron. Hän kertoi -
olleensa terroristi, halunneensa tuhota USA:n ja vihanneensa juutalaisia.
Hän totesi Jumalan muuttaneen hänen sydämensä -
ja sanoi rakastavansa minua ja välittävänsä minusta.
Siinä hetkessä välillemme muodostui yhteys.
Jumalan läsnäolo oli voimakasta. Ihmiset itkivät -
nähdessään yhteyden palaavan Iisakin ja Ishmaelin lasten välille.
Tuo yhteyden kokemisen hetki oli hyvin liikuttava.
Käsitin, että minun on rakastettava arabiveljiäni ja -sisariani, -
arabiankielisiä sisaruksiani.
Heidän on saatava tietää, että rakastan heitä Herran rakkaudella, -
koska se on Herran sydämen asia. Raamatussa on erityinen lupaus tästä.
Rukoilisitko nyt kaikkien meidän ja myös tämän yhteyden puolesta?
Ja että Jumala muuttaisi meitä niin, -
että oppisimme kohtaamaan toisemme Hänen toivomallaan tavalla.
Hine ma tov u'ma naim shevet achim gam jahad.
Katso, kuinka hyvää ja suloista on, et- tä veljekset sovussa asuvat (Ps. 133).
Herra, pyydämme, että auttaisit meitä rakastamaan sinua; -
ja koska rakastamme sinua, auttaisit meitä rakastamaan toinen toisiamme.
Herra, jos meillä on sydämessämme vihaa tai syrjiviä asenteita, -
pyydämme apua, koska emme voi rakastaa sinua ja vihata veljiämme.
Pyydämme Herra, että poistat sydä- mestämme vihan ja kaiken väärän -
ja autat meitä välittämään toisistamme, -
koska keskinäinen yhteytemme vapauttaa yliluonnollisen siunauksen.
Julistamme sinun rauhaasi, shalom, siunaustasi ja hyvyyttäsi.
Keskeisimpiä syitä sille, miksi emme voi kokea eheytymistä -
elämässämme, on katkeruus, anteeksiantamattomuus ja viha.
Herra, poista nämä asiat, jotta voimme parantua ja eheytyä -
ja löytää sinun täydellisyytesi, shlemut, Jeshuan Messiaan nimessä.
Tällä hetkellä joku saattaa kamppailla vihan kanssa.
Ehkä perheenjäsenesi tai ystäväsi on loukannut sinua -
ja koet kipua ja tulleesi hylätyksi.
Pyydän Jumalaa antamaan sinulle kyvyn antaa anteeksi ja parantua.
Hänen Poikansa nimessä. Aamen.
Rukoilemme tätä edelleenkin. Mainitsit äsken rukouksessasi -
Jumalan antamasta rauhasta, shalom, salaam. Ohjelmamme nimikin on -
Salaam Aleikum. Mitä tämä rauha, shalom, on pohjimmiltaan?
Ihmiset tuntuvat usein käsittävän sen väärin.
Monesti ajatellaan, että rauha on ristiriidan vastakohta.
Se tarkoittaa kuitenkin paljon enemmän.
Shalom tulee heprean sanasta shalem, kokonainen.
Sen merkitys on "olla ehyt, kokonainen"; -
toisin sanoen, "mitään ei puutu, mikään ei ole rikki".
Siksi shalom, rauha, kattaa kaikki siunaukset.
Jos sinulla on kaikki siunaukset mutta ei rauhaa, sinulla ei ole mitään.
Onko kyse asiasta, jonka voimme saavuttaa omin teoin tai omin voimin?
Emme voi, -
koska Jumala haluaa antaa meille rauhansa, joka ylittää ymmärryksen.
Jumala antaa meille yliluonnollisen rauhansa. Se on jotakin sellaista, -
jonka ansiosta voimme pysyä tilanteesta ja olosuhteista huolimatta -
täysin rauhallisina ja ehyinä.
Emme joudu pelon, suuttumuksen tai ahdistuksen valtaan.
Tiedämme, että Jumala on kanssamme ja pitää meistä huolta.
Yksi Messiaan nimistäkin on Sar shalom, Rauhanruhtinas.
Maailma tarvitsee rauhaa enemmän kuin koskaan.
Jotakin puuttuu ja on rikki maailmassa.
Kaikilla meillä on omia särkyneisyyden osa-alueita.
Jumalan rauha, shalom, korjaa -
näitä rikkinäisyyden alueita meissä ja maailmassa ja täydentää puutteita.
Keskustelin eilen tästä aiheesta, -
ja minulle kerrottiin myös shalom- sanan kirjainten merkityksestä.
Kirjaimet ovat todella merkityksellisiä.
Shalom-sanan ensimmäinen kirjain on shin.
- Vastaako arabian kielen shin-kirjain samaa?
Kyllä. Ja tuo kirjain symboloi heprean kielessä tulta.
Shalom-sanan viimeinen kirjain mem puolestaan symboloi vettä, ma'im.
Näin on myös arabiassa.
Vesi ja tuli ovat toistensa vastakohdat. Ne torjuvat toisiansa.
Tuli saa veden kiehumaan ja haih- tumaan. Vesi taas sammuttaa tulen.
Keskimmäinen kirjain lamed tarkoittaa "oppia".
Rauha, shalom, ilmenee osaksi siinä, -
kun opimme yhdistämään elämän vastakohtaisuuksia -
ja näkemään arvon molemmissa.
Kun otamme oppia tulesta ja vedestä, vastakohdista, -
ja käsitämme, että Jumala voi käyttää molempia puolia elämässämme, -
alamme kokea Jumalan rauhaa. - Usein ajatellaan, -
että erilaisissa konferensseissa voidaan ratkoa konflikteja.
Niissä kuitenkin poljetaan paikoillaan,-
koska niistä puuttuu todellisen rauhan ydin, se, jonka Jumala haluaisi antaa.
Rauha, shalom, on kykyä saattaa yhteen asiat, -
jotka vaikuttavat täydellisiltä vastakohdilta.
Tuli ja vesi eivät voi olla toistensa seurassa luontaisesti.
Mutta Jumalan armon ja shalom- rauhan ansiosta ne voivat tulla yhteen.
Siksi myös juutalaiset ja arabit -
voivat Rauhanruhtinaan avulla saavuttaa keskinäisen yhteyden.
Uskon vakaasti, että se on myös avain koko Lähi-idän rauhaan.
Poliitikot ja sopimukset eivät pysty tuomaan rauhaa.
Vain Messias voi tuoda sellaisen rauhan, -
joka saa meidät rakastamaan ihmisiä, jotka ovat erilaisia, vastakohtiamme.
Hän saa meidät näkemään heidän todellisen arvonsa.
Tällainen rauha, josta nyt puhumme, ei vielä vallitse maailmassa.
Ajatteletko, että kaikkeen tähän soti- miseen ja väkivaltaan liittyy jokin -
hengellinen tekijä? Vai onko kyse vain ihmisistä, jotka eivät pidä toisistaan?
Ei, vaan taustalla on useampiakin hengellisiä juuria.
Aivan kuten Jumala on olemassa, on myös pahuuden voima.
Jumala edistää elämää, -
kun taas saatana, paholainen, haluaa aiheuttaa kuolemaa ja eripuraa.
Saatanan pyrkimys on hajottaa perheitä ja rikkoa ihmissuhteita, -
koska hän tietää, että Jumalan siunaus ei voi vallita silloin, -
kun sodimme ja tappelemme keskenämme.
Tämä koskee niin perheitä, ystäviä kuin kansojakin.
Paholainen haluaa synnyttää epäsopua -
aivan erityisesti arabien ja juutalaisten kesken.
Tämä johtuu siitä, että Messias syntyi tuolla alueella, -
ja Jumalan suunnitelmien keskus- paikka on nimenomaan Lähi-itä.
Viestisi siis on, että meidän tulisi tutustua Rauhanruhtinaaseen. - Kyllä.
Ja kun tutustumme Häneen, Hän pystyy selvittämään ongelmat -
perheissämme, itsessämme ja ihmissuhteissamme.
Ajattelen niin, että ulkoiset konfliktit -
heijastavat monessa mielessä ihmisten sisäisiä ristiriitoja, -
kiistoja, vihaa ja sisäistä kamppailua.
Nämä sisäiset asiat on selvitettävä ensin, -
ja vasta sitten on mahdollista ratkaista ulkomaailman ongelmia.
Kysyisin sinulta lopuksi seuraavaa: -
Lähi-idässä juutalaisia vihataan laajalti ja voimakkaasti.
Minäkin vihasin, vaikken ollut koskaan edes tavannut juutalaisia.
Mikä on viestisi tällaisille henkilölle?
Viestini on ensinnäkin, että rakastan teitä.
Totean myös, että me juutalaiset emme ole täydellisiä.
Pyydän myös anteeksi, jos olemme jollain tavalla loukanneet.
Toivon kuitenkin, että avaisitte sydämenne, -
koska hyvin usein viha ja syrjintä perustuvat sille, ettei tunneta toista.
Inho toista kohtaan voi monesti johtua myös vääristä kuvitelmista, -
joita on muodostettu tuntematta lainkaan inhon kohdetta.
Toivon, että perehtyisitte kunnolla juutalaista kansaa koskeviin asioihin.
On hyvä ymmärtää, että Raamattua- kaan ei olisi ilman juutalaista kansaa.
Jeesus ja Mooses olivat juutalaisia.
Abraham puolestaan on niin juutalaisten kuin arabien kantaisä.
Tavallaan voikin kysyä, -
että miten on mahdollista vihata omaa perhettä tällä tavalla.
Miksi ei haluta perehtyä asioihin paremmin?
Kristinusko ja islam ponnistivat -
juutalaiselta perustalta ja juutalaisilta juurilta.
On surullista, jos tätä ei haluta ymmärtää, -
koska silloin emme voi saada kaikkea sitä, mitä Jumalalla olisi tarjota.
Ja lopulta jäämme osattomiksi Jumalan tarjoamasta siunauksesta.
Seuraavissa jaksoissa meillä onkin tarkoitus puhua -
näistä juurista ja hengellisestä perinnöstä sekä niiden merkityksestä.
Paneudumme Tooran merkitykseen, -
siihen mitä Jumala sanoi Moosekselle ja Abrahamille, -
ja miten nämä asiat voivat auttaa meitä hengellisessä elämässämme.
Saamme molemminpuolisen siunauksen, -
kun olemme valmiita oppimaan toi- siltamme ja rakastamaan toisiamme.
Se on jotakin hyvin erityistä.
Kiitos paljon, Jason. Odotan innolla seuraavia ohjelmiamme.
Tämä jakso on nyt lopuillaan.
Toivon, että kaiken ymmärryksen ylittävä Jumalan rauha saa astua -
sydämeesi, mieleesi ja kotiisi ja että tulet tuntemaan Messiaan Jeshuan.
Toivon, että Hän saa tulla elämääsi, -
muuttaa sen, antaa sinulle uuden näkökulman ja johdattaa kulkuasi.
Suomennos: Sirpa Bågman